|  |  |  |
| --- | --- | --- |
| **A tantárgy megnevezése:** | **Kód:** | **Kreditszám:** |
| **Irodalom és (inter)medialitás** | **NMB\_NE111G2** | **2** |
| **A tantárgyért felelős szervezeti egység:** | **A kurzus jellege:** | **Kontaktóraszám:** |
| **Német Nyelv és Irodalom Tanszék** | **szeminárium** | **30** |
| **Előfeltételek:** | **Az értékelés formája:** |  |
| **--** | **gyakorlati jegy** |  |
| **Kompetenciák: (1, 4, 5, 9)**  A tanulói személyiség fejlesztése  A tanulók műveltségének, készségeinek és képességeinek fejlesztése a tudás felhasználásával  Az egész életen át tartó tanulást megalapozó kompetenciák fejlesztése  Önművelés, elkötelezettség a szakmai fejlődésre  **Tudás:**  Korábbi ismeretanyagújszerű megközelítése  Az irodalom sokszínűségében rejlő lehetőségek felismerése.  **Attitűdök/nézetek:**  Globális látásmód fejlesztése.  Értő olvasásra való motiváció.  Érdeklődés és fogékonyság az írott kultúra, a színház és a film iránt.  **Képességek:**  Képes önálló, kreatív véleményalkotásra, mások véleményét tolerálja.  Törekvés a vitakultúra fejlesztése, mások véleményének tolerálására.  Önművelésre való képesség kifejlesztése.  **Cél:**  A klasszikus és az új médiák nem pusztán multi-, hanem intermediális összjátékára vonatkozó elemi ismeretek és reflexiók elsajátítása. Különböző mediális szituációk felismerése, tudatosítása, elemzésének képessége. Távolabbról az aktuális média- és szociokulturális folyamatok értelmezésére való képesség fejlesztése.  Olyan kérdések taglalása, mint pl.: miként kondicionálják a jelentésképzést a történetileg változó kulturális technikák; milyen felismerésekhez vezet az esztétikai tapasztalat mediális közvetítettségének tudatosítása; konkrétabban pl.: milyen mediális konstellációk állapíthatók meg egy adott ábrázolásban megjelenő és az ezen ábrázolás feltételéül szolgáló médium között; egy szöveg a maga témáját miért éppen egy bizonyos mediális konstellációban fejti ki; hogyan funkcionalizálódnak bizonyos mediális összefüggések (pl. írás és képiség egy filmben) stb.  **Tartalom:**  A tanegység a részletekbe menő olvasás gyakorlatára és technikáira helyez különös hangsúlyt ez esetben azáltal, hogy az irodalmi művek mediális feltételezettségére, intermedialitására és a médiumváltásra koncentrál. – Az átmenetek, határjelenségek mivoltára és mikéntjére kérdez a medialitás felől, s ennek értelemkonstituáló szerepére irányítja a figyelmet. A vizsgálódások a 20. század elején indulnak, vagyis médiagenealógiailag az „1900-as lejegyzőrendszer” kialakulásának megfelelően. – Olyan műfajilag vegyes művek elemzésére kerül tehát sor, amelyek intermediális szempontból is különösen figyelemreméltónak mutatkoznak. Az intermedialitás összefüggésében is tárgyalható a Literaturverfilmung, ezért néhány kanonikus német nyelvű regény megfilmesítése külön blokkot képez a szemináriumban, a maga részéről sajátosan szoros kapcsolatot létesítve az előadással.  **Módszerek:**  Az előadás anyagára támaszkodva a kiválasztott irodalmi művek és megfilmesítésük közös véleményformáló vizsgálata, elemzésük egyéni és csoportmunkában is.  **Követelmények, a tanegység teljesítésének feltételei:**  kiselőadás érdemjegye, a hallgató órai munkája | | |
| **Kötelező olvasmányok:**  (Az alábbi, orientáló jellegű lista egyfelől bővíthető, másfelől pedig egy adott szemeszterre nézve szűkíthető válogatás alapjául szolgál.)   * R. M. Rilke: Aufzeichnungen des Malte Laurids Brigge (részletek); Urgeräusch * Döblin: Berlin Alexanderplatz * F. Kafka: Der Verschollene; Josefine, die Sängerin oder Das Volk der Mäuse; In der Strafkolonie; Der Nachbar * S. Kracauer: Die Angestellten (részletek) * H. Hesse: Der Steppenwolf * P. Celan: Edgar Jené und der Traum vom Traume * P. Handke: Die Angst des Tormannes beim Elfmeter * W. G. Sebald: Die Ausgewanderten * Chr. Ransmayr: Die letzte Welt; Der Ungeborene   Adolf Muschg: Das Licht und der Schlüssel. Erziehungsroman eines Vampirs.1984   * Texte von Kurt Schwitters, Konrad Bayer, Ernst Jandl, Rolf Dieter Brinkmann * Literaturverfilmungen: Herzog: Woyzeck; Fassbinder: Effi Briest; Schlöndorff: Die Blechtrommel u. a.   **Ajánlott irodalom:**   * Streifzüge in der (Literatur-)theorie der „Postmoderne”, Ein Reader. Hg. von N. Burneva und E. Kovács, Debrecen 1998. * Interpretationen – Literaturverfilmungen. Hg. von Anne Bohnenkamp, in Verbind. mit Tilman Lang, Stuttgart: Reclam, 2005. * Walter Benjamin: Franz Kafka (magyarul in: uő, „A szirének hallgatása”, válogatott írások, Budapest: Osiris, 2001.) * Csaba Szabó: Zum Fallenlassen (zu Konrad Bayers *der kopf des vitus bering*). In: K. Bonn, E. Kovács, Cs. Szabó (Hg.), Entdeckungen (über Jean Paul, Robert Walser, Konrad Bayer…), Frankfurt a. M. 2002, 57-81. | | |
| **Tantárgyfelelős: Dr. Szabó Csaba, f. docens**  **Oktatók: Dr. Szabó Csaba, dr. René Kegelmann** | | |